曰：「京畿定额诸寺，其数有限。既禁私立道场。比来，所司寛纵，曾不糺察。如经年代，无地不寺。宜严加禁断。」【松苗曰：佛法东渡以来，世创寺塔。至前朝建国分寺，其弊极矣。韩子所谓：『人其人，火其书，庐其居。』者，势既不易为也。帝立此禁，寔权宜良方也。独怪未几，延历七年，僧最澄，创寺于比叡山，建根本中堂。安药师寺像，以称济世医国。其后子院众多，遂及三千。鸭水东北，无地不寺。民居，仅夹堂塔之间。而山徒暴虐，动起甲兵。譬由庸医，口称仁术，每损人命。遂至使后世天子，有：『鸭水之涨与山僧之暴，朕亦无奈之何。』之叹。呜唿！自